SIMAT ไตรมาส 2 พลิกขาดทุน 14 ลบ. หลังขาดทุนด้อยค่าบ.ย่อยในมาเลเซียเฉียด 45 ลบ.
SIMAT ไตรมาส 2 พลิกขาดทุน 14 ลบ. หลังขาดทุนด้อยค่าบ.ย่อยในมาเลเซียเฉียด 45 ลบ.
SIMAT ไตรมาส 2 พลิกขาดทุน 14 ลบ. หลังขาดทุนด้อยค่าบ.ย่อยในมาเลเซียเฉียด 45 ลบ.
15 ส.ค. 2562

บริษัท ไซแมท เทคโนโลยี จำกัด (มหาชน) หรือ SIMAT รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.62 ดังนี้

ทั้งนี้ผลการดำเนินงานในไตรมาสดังกล่าวขาดทุนสุทธิเนื่องจาก ในงวดปี 2562 มีรายการพิเศษที่รายจ่ายที่เป็นเงินสด (non-cash item) ได้แก่ ขาดทุนจากการด้อยค่าของค่าความนิยมในเงินลงทุนในบริษัทย่อยในมาเลเซียจํานวน 44.69 ล้านบาท ซึ่งเกิดจากการทําสัญญาขายหุ้นทั้งหมดที่บริษัทฯ ถือในบริษัทย่อยดังกล่าว (โดยคาดว่ารายการจะเสร็จสมบูรณ์ในไตรมาสที่ 3
นอกจากนี้ยังมีรายการรายจ่ายที่เกิดครั้งเดียวเพื่อปรับโครงสร้างองค์กรธุรกิจเลเบล ได้แก่ ค่าที่ปรึกษาทางการเงินจำนวน1.50 ล้านบาท และดอกเบี้ยค่าปรับในคดีแพ่งตามคําพิพากษาในชั้นฎีกา ซึ่งบริษัทฯ แพ้คดีในธุรกิจบรอดแบนด์จำนวน 4.50 ล้านบาท รวมค่าใช้จ่ายที่เป็นรายการพิเศษทั้งหมดซึ่งเป็นรายจ่ายที่เกิดขึ้นเพียงครั้งเดียวเท่ากับ 50.69 ล้านบาท
ขณะที่ในปี 2562 กําไรจากการดําเนินงาน (ไม่รวมผลกระทบจากรายการพิเศษ) เกิดขึ้นจํานวน 37.16 ล้านบาท ซึ่งปรับตัวดีขึ้นจากปี 2561 โดยมีสาเหตุหลักจากธุรกิจไอที มีขาดทุนจากการดําเนินงานสําหรับไตรมาสที่ 2 ปี 2562 จํานวน 5.49 ล้านบาท โดยขาดทุนลดลงจากงวดเดียวกันของปีก่อน เนื่องจากการลดลงของค่าใช้จ่ายในการบริหารเป็นหลัก
นอกจากนี้ธุรกิจบรอดแบนด์มีขาดทุนจากการดําเนินงานสําหรับไตรมาสที่ 2 ปี 2562 และ 2561 เท่ากับจํานวน 1.88 ล้านบาท
ด้านธุรกิจซิลค์สกรีนมีกําไรจากการดําเนินงานสําหรับไตรมาสที่ 2 ปี 2562 จํานวน 8.02 ล้านบาท ลดลงจากช่วงเดียวกันเมื่อปีก่อนประมาณ 3 ล้านบาท โดยไตรมาสที่ 2 ถือเป็นช่วง Low Season ของธุรกิจนี้